
Parlamentul României

Camera Deputaţilor
	COMISIA PENTRU ADMISTRAŢIE PUBLICĂ, AMENAJAREA TERITORIULUUI ŞI ECHILIBRU ECOLOGIC


	Bucureşti,
	17 iunie 2009

	Nr.
	26/476





Către,
BIROUL PERMANENT AL

CAMEREI DEPUTATILOR



Vă înaintăm, alăturat, Raportul asupra propunerii legislative privind înfiinţarea comunei Serdanu, prin reorganizarea comunei Lunguleţu, jud.Dâmboviţa, trimisă Comisiei noastre pentru dezbatere în fond, cu adresa nr.Pl.-x 251 din 25 mai 2009, înregistrată sub nr.26/476 din 25 mai 2009.
PREŞEDINTE,

Sulfina BARBU

Comisia pentru administraţie publică, amenajarea teritoriului şi echilibru ecologic

Telefon: 414-1125, 414-1126; Fax: 314.69.34; e-mail: cp06@cdep.ro

RAPORT

asupra propunerii legislative privind înfiinţarea comunei Serdanu, prin reorganizarea comunei Lunguleţu, jud.Dâmboviţa

În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată, prin adresa nr.Pl.x 251 din 25 mai 2009, cu dezbaterea pe fond, în procedură obişnuită, a propunerii legislative privind înfiinţarea comunei Serdanu, prin reorganizarea comunei Lunguleţu, jud.Dâmboviţa.

La întocmirea Raportului s-a avut în vedere: 

- avizul favorabil al Consiliului Legislativ nr.126 din 03.03.2009;

- Guvernul nu susţine adoptarea propunerii legislative (nr.2217/DRP/07.04.2009).

- avizul favorabil al Comisiei juridice, de disciplină şi imunităţi nr.Pl-x 251/2009 din 10 iunie 2009;

Potrivit art.75 din Constituţia României, republicată, şi a art.92 din Regulamentul Camerei Deputaţilor, republicat, Camera Deputaţilor este prima Cameră sesizată.


Propunerea legislativă a fost dezbătută şi analizată în fond, în  şedinţa din 16 iunie 2009. 

Propunerea legislativă are ca obiect de reglementare înfiinţarea comunei Serdanu, prin reorganizarea comunei Lunguleţu, judeţul Dâmboviţa. 

La lucrările Comisiei au fost prezenţi un număr de 29  deputaţi, din totalul de 31 membri ai Comisiei.

Raportul Comisiei a fost adoptat cu unanimitate de voturi.

În urma examinării intervenţiei legislative şi a opiniilor exprimate de către membrii Comisiei, s-a hotărât, cu unanimitate de voturi, să se supună plenului Camerei Deputaţilor, respingerea  propunerii legislative privind înfiinţarea comunei Serdanu, prin reorganizarea comunei Lunguleţu, jud.Dâmboviţa, motivat de faptul că din documentaţia anexată în susţinerea iniţiativei legislative supusă analizei nu rezultă că sunt îndeplinite condiţiile referitoare la distanţele dintre satul-reşedinţă de comună şi celelalte sate componente şi, respectiv, reducerea distanţei totale dintre acestea.


Totodată, propunerea nu cuprinde menţiuni referitoare la faptul că planul cadastral cu limitele unităţilor administrativ-teritoriale Serdanu şi Lunguleţu, avizat de oficiul judeţean de cadastru şi publicitate imobiliară, va face parte integrantă din lege, acest document nefiind, de altfel, cuprins nici în documentaţia anexată în susţinerea intervenţiei legislative. 

De asemenea, din documentele anexate, nu rezultă că au fost îndeplinite condiţiile stabilite la art.51 alin.(5) din Legea nr.351/2001 (referitoare la supunerea consultării populaţiei prin referendum local, a planurilor cadastrale de delimitare teritorială a comunelor în discuţie).

În raport de obiectul şi conţinutul său, propunerea legislativă face parte din categoria legilor organice.
PREŞEDINTE,


         SECRETAR,




        
Sulfina BARBU
         
Mihai Cristian APOSTOLACHE
Întocmit,

Consilier, Sofia CHELARU

